

## PLANINSKO DRUŠTVO BREŽICE

# vas vabi na izlet na

#### Galetovec (1.265 m) nad Bohinjsko Belo

**Odhod v nedeljo, 28. aprila 2024, ob 6.30**

**s parkirišča pred restavracijo Štefanič Brežice**

**Težavnost: lahka označena pot**

**Vodnika: Nadja Ivšić**, vodnica PZS, in **Toni Hribar**, vodnik PZS.

**Čas hoje:** lahka pot: 5 - 6 ur, višinska razlika cca 715 m

**Potrebna oprema:** planinska oblačila in obutev primerna za razmere, priporočene pohodne palice.

**Prehrana in pijača:** iz nahrbtnika (na vrhu primeren prostor za malico)

**Prevoz:** s kombijem ali avtomobili, cena prevoza 15 €.

**Prijave:** do **petka, 26. aprila 2024, najkasneje do 12.00** na telefon **031 647 825** ali **nadja.ivsic@gmail.com**

**Opis poti:** z avtoceste bomo zavili pri Lescah, se peljali do Bohinjske Bele, kjer bomo po približno 2 urah vožnje parkirali na parkirišču ob železniški postaji. Napotili se bomo proti vrhu Galetovca, do koder bomo potrebovali približno 2,5 ure. Tu je predviden počitek za okrepčilo in čudovit razgled (če bo lep dan). Predvidoma se bomo spustili po isti poti do izhodišča. Če bo čas in volja, se lahko povzpnemo še na Malo Osojnico nad blejsko Zako.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite najkasneje do petka, 26. 4. 2024, do 14.00.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**